สวัสดีค่ะ รบกวนสอบถามหน่อยค่ะ พอดีทานยาคุมต่อเนื่องมา 4 ปีค่ะ แล้วพึ่งหยุดทาน ประจำเดือนล่าสุด 19 เมษาค่ะ หลังจากหายประจำเดือนก็หยุดทานเลยค่ะ จนถึงวันนี้ 24 พฤษภา เลยครบกำหนดประจำเดือนมา5 วันแล้วค่ะ มีเพศสัมพันธ์แต่หลั่งนอกค่ะ มีโอกาสตั้งครรภ์ไหมคะ ขอบค่ะ
สวัสดีค่ะ เมื่อหยุดทานยาคุมกำเนิด แล้วประจำเดือนที่เกิดหลังจากหยุดทานยาคุมได้มาแล้ว ก็ถือว่าปกติดี ส่วนประจำเดือนในรอบต่อไปนั้น ก็มักจะมาภายใน 4-6 สัปดาห์หลังจากที่หยุดทานยาคุมไปค่ะ จะไม่ได้มาตรงวันเหมือนกับการที่เราทานยาคุมกำเนิดค่ะ ดังนั้น ก็ควรรอประจำเดือนต่อไปก่อนส่วนการมีเพศสัมพันธ์ในวันที่ 24 พ.ค. โดยใช้วิธีการหลั่งนอกนั้น ก็จะมีโอกาสตั้งครรภ์ได้ประมาณหนึ่งค่ะ ดังนั้น หากผ่านไป 2 สัปดาห์ นับจากที่ได้มีเพศสัมพันธ์ แล้วประจำเดือนยังคงไม่มา ก็ควรตรวจหาการตั้งครรภ์ดูด้วยค่ะ หรือหากได้มีประจำเดือนมา ก็แสดงว่าไม่ได้มีการตั้งครรภ์เกิดขึ้นค่ะ แล้วหลังจากนั้น หากยังไม่พร้อมที่จะตั้งครรภ์ ก็ควรใช้ถุงยางอนามัยป้องกัน หรือเริ่มใช้ฮอร์โมนคุมกำเนิดต่อไปค่ะ